b"\n_START_ARTICLE_\nHertug Frederik av Normandie\n_START_SECTION_\nLitte\xc3\xa6re verkets historie\n_START_PARAGRAPH_\nHertug Frederik av Normandie ble antakelig skrevet en gang p\xc3\xa5 1200-tallet. Det vet man av to spesielle grunner. For det f\xc3\xb8rste refererer verket til mange hendelser og personer som man finner i Chr\xc3\xa9tien de Troyes' verker, spesielt i Gralsfortellingen som ble utgitt etter Troyes d\xc3\xb8d i 1190. For andre vet man at verket ble oversatt til svensk i Norge av dronning Eufemia, hustru av kong H\xc3\xa5kon Magnusson, antakelig rundt 1308. Det man vet av historien om Hertug Frederik stammer i dag fra senere svenske utgaver av den originale svenske utgaven. Den originale svenske utgaven, som antakelig var basert p\xc3\xa5 den norske utgaven som igjen var basert p\xc3\xa5 den tyske utgaven, har i likhet med den norske, tyske og den franske originalutgaven g\xc3\xa5tt tapt. Av den grunn kjenner man dessverre ikke til navnet p\xc3\xa5 forfatteren, oversetteren  og verkets originale navn.\n_START_SECTION_\nHandling\n_START_PARAGRAPH_\nRomanen starter med at hertug Frederik av Normandie og hans f\xc3\xb8lge er ute p\xc3\xa5 jakt. Plutselig ser den en hvit hjort som l\xc3\xb8per forbi og hertug Frederik legger p\xc3\xa5 sprang etter dyret. Dyret f\xc3\xb8rer han til et fjell, der han m\xc3\xb8ter dvergkongen Malmrit. Malmrit ber hertugen om hans hjelp for \xc3\xa5 beskytte sitt rike mot de andre adelige dvergene som gj\xc3\xb8r oppr\xc3\xb8r mot den mektigske dvergen i dvergens verden. Hertug Frederik svarte ja p\xc3\xa5 dvergkongens \xc3\xb8nske og blir med han inn i fjellet og dvergenes rike. Etter \xc3\xa5 ha vunnet mot dvergene sammen med dvergkongen og takker nei til alt gull som bel\xc3\xb8nning, mottar han en ring med fire steiner som gj\xc3\xb8r b\xc3\xa6reren usynlig samt beskytte han mot jernv\xc3\xa5pen, vann og ild.\n_START_SECTION_\nTolkning\n_START_PARAGRAPH_\nRomanen har blitt betegnet som en satire over ridderkulturen. Det tydeligste eksempelet p\xc3\xa5 dette er hertug Frederiks nei til den gullgaven som dvergkongen Malmrit vil gi han for hjelpen hertug Frederik ga han i n\xc3\xb8d. If\xc3\xb8lge den h\xc3\xb8viske litteraturen er det uh\xc3\xb8visk \xc3\xa5 ikke ta imot den gave som blir tilbudt, tilsvarende som at det er utenkelig \xc3\xa5 ikke hjelpe en jomfru i n\xc3\xb8d.\n_START_SECTION_\nI Norge\n_START_PARAGRAPH_\nRomanen skal visstnok ogs\xc3\xa5 ha v\xc3\xa6rt en av de tre Eufemiavisene fra fransk middelalderlitteratur som ble oversatt til norsk rundt 1308 i Norge av H\xc3\xa5kon Magnussons tyskf\xc3\xb8dte dronning Eufemia._NEWLINE_En moderne utgave ble utgitt i 1988 p\xc3\xa5 Aschehoug forlag (med hjelp fra Akershus Slotts Venner) oversatt av Olaug Berdal med etterord av Helge Nordahl og illustrert av Ulf Aas."